
PRODUKTRESUMÉ

for

Femiloges, enterotabletter


0.	D.SP.NR.
-

1.	LÆGEMIDLETS NAVN
Femiloges

2.	KVALITATIV OG KVANTITATIV SAMMENSÆTNING
Hver enterotablet indeholder 4 mg ekstrakt (som raffineret tørekstrakt) af Rheum rhaponticum L., radix (vild rabarberrod) (DER 16-26:1), svarende til:
2,2-2,6 mg rhaponticin
1,0-1,5 mg desoxyrhaponticin
Ekstraktionsmiddel: Vandig opløsning af calciumoxid (calciumoxid: Vand forhold 1:38 (m/m))

Hjælpestof(fer), som behandleren skal være opmærksom på: 
Hver enterotablet indeholder 43,7 mg lactose, 54,86 mg saccharose og mindre end 1 mmol natrium (23 mg).

Alle hjælpestoffer er anført under pkt. 6.1.

3.	LÆGEMIDDELFORM
Enterotabletter
Hvid, rund, lugtfri tablet med en jævn, blank overflade.

Mål:
højde	3,5 - 4,1 mm
diameter	7,6 - 8,4 mm


4.	KLINISKE OPLYSNINGER

4.1	Terapeutiske indikationer
Naturlægemiddel til lindring af klimakterielle gener hos kvinder som f.eks. hedeture.



4.2	Dosering og administration

Dosering

Voksne kvinder 
1 enterotablet én gang dagligt, hvis det er muligt på samme tidspunkt hver dag.  

Om morgenen, mindst en halv time før morgenmad eller en til to timer før et måltid. 

Hvis patienten har glemt sin dosis, og doseringstidspunkt ikke er mere end 12 timer siden, skal den glemte dosis tages, så snart patienten husker det. Hvis den glemte dosis huskes mere end 12 timer efter det sædvanlige tidspunkt for indtagelse, bør hun afstå fra at tage den glemte dosis. Enterotabletten bør da indtages på det næste sædvanlige tidspunkt. 

Pædiatrisk population
Der er ingen relevant brug af Femiloges hos børn. 

Administration
Enterotabletten bør synkes hel med en tilstrækkelig mængde væske (f.eks. et glas vand).

Behandlingsvarighed
Hvis symptomerne fortsætter under behandling med Femiloges i mere end 6 måneder, bør du søge råd hos lægen.

4.3	Kontraindikationer
· Overfølsomhed over for det aktive stof eller over for et eller flere af hjælpestofferne anført i pkt. 6.1
· Graviditet og amning (se pkt. 4.6)
· Uforklarlig blødning fra kønsorganerne
· Forekomst, mistanke om eller historik med østrogenafhængige tumorer, da det ikke vides, om tørekstrakt af vild rabarberrod påvirker deres vækst.

4.4	Særlige advarsler og forsigtighedsregler vedrørende brugen
Særlig forsigtighed tilrådes ved behandling med Femiloges i tilfælde af forstyrrelser eller tilbagevenden af menstruationsblødning samt vedvarende, uklare eller nyligt opståede symptomer, da de kan være tegn på lidelser, der kræver lægeundersøgelser. 

Femiloges bør ikke tages sammen med østrogenholdige lægemidler (hormonelle præventionsmidler og hormon substitutionsbehandling). 

Hjælpestoffer
Femiloges indeholder lactose. Bør ikke anvendes til patienter med hereditær galactoseintolerans, total lactasemangel eller glucose/galactosemalabsorption.

Femiloges indeholder saccharose. Bør ikke anvendes til patienter med hereditær fructoseintolerans, glucose/galactosemalabsorption og sucrase-isomaltasemangel.
[bookmark: _Hlk141186307]
Dette lægemiddel indeholder mindre end 1 mmol (23mg) natrium pr. enterotablet, dvs. det er i det væsentlige natriumfrit.

4.5	Interaktion med andre lægemidler og andre former for interaktion
Der er ikke foretaget interaktionsstudier.

Hvis Femiloges anvendes samtidig med syreneutraliserende midler, kan den gastroresistente filmbelægning på Femiloges blive opløst for tidligt. Derfor bør Femiloges og syreneutraliserende midler indtages med mindst 1 times mellemrum.

4.6	Fertilitet, graviditet og amning

Graviditet
Femiloges er kontraindiceret under graviditet. Hvis graviditeten opstår under behandling med Femiloges, skal behandlingen afbrydes med det samme. Der er ingen data for anvendelse af Femiloges hos gravide kvinder (se pkt. 4.3).

Der bør anvendes en passende ikke-hormonel prævention ved anvendelse af Femiloges. Brug af hormonel prævention frarådes (se pkt. 4.4).

De udførte dyreforsøg er utilstrækkelige med hensyn til reproduktionstoksicitet. 
Den potentielle risiko for mennesker er ukendt.

Amning
Femiloges er kontraindiceret ved amning.

Fertilitet
Der er ingen studier af virkningen på fertiliteten.

4.7	Virkning på evnen til at føre motorkøretøj og betjene maskiner
Ikke mærkning.
Femiloges har ingen eller ubetydelig indflydelse på evnen til at føre motorkøretøj eller betjene maskiner.

4.8	Bivirkninger
Bivirkninger er anført nedenfor efter organklasse og efter hyppighed. Hyppighed er defineret som: Meget almindelig (≥ 1/10), almindelig (≥ 1/100 til <1/10), ikke almindelig (≥ 1/1.000 til <1/100), sjælden (≥ 1/10.000 til < 1/1.000), meget sjælden (<1/10.000) og ikke kendt (kan ikke estimeres ud fra foreliggende data).

	Systemorganklasse
	Hyppighed
	Bivirkninger

	Hud- og subkutane vævssygdomme
	Ikke kendt
	Overfølsomhedsreaktioner såsom erytem, hududslæt, hævelse af huden (også i ansigtsområdet) og kløe 



Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via 

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Der er ikke rapporteret tilfælde af overdosering.

4.10	Udlevering
HF


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Andre gynækologiske midler, ATC-kode: G02C

Femiloges indeholder tørekstrakt af Rheum rhaponticum ERr 731®. Hovedingredienserne i ERr 731® er rhaponticin og desoxyrhaponticin. Virkningsmekanismen hvorved tørekstrakt af Rheum rhaponticum rod ERr 731® udøver terapeutiske virkninger er endnu ikke klarlagt. 

Klinisk farmakologiske studier tyder på, at menopausale symptomer (såsom hedeture og kraftig svedtendens) kan afhjælpes ved behandling med lægemidler, der indeholder rhapontisk rabarber. Data (in vitro- og dyreforsøg samt kliniske undersøgelser af endometriske effekter hos kvinder) tyder på, at østrogen effekt ikke findes eller er så svag, at risikoen for negative konsekvenser for følsomt væv er usandsynligved behandling i maksimalt 6 måneder.

5.2	Farmakokinetiske egenskaber

Absorption
Efter oral administration af ERr 731® absorberes indholdsstofferne rhaponticin og desoxyrhaponticin fra mave-tarm-kanalen.

Fordeling
Studier med hunde har vist, at efter oral administration af ERr 731® på 100, 300 og 1000 mg/kg kropsvægt opnås maksimale plasmaniveauer af rhaponticin og deoxyrhaponticin efter 2 til 4 timer.

Biotransformation
Ikke kendt.

Elimination
Ikke kendt.

Biotilgængelighed
Ikke kendt.

5.3	Non-kliniske sikkerhedsdata
Non-kliniske data påviser ingen særlig risiko for mennesker baseret på konventionelle studier af sikkerhedsfarmakologi, toksicitet ved gentagne doser, carcinogent potentiale, reproduktiv- og udviklingstoksicitet.

Mutagenicitet
Ames test
I fem stammer af Salmonella typhimurium blev der ikke observeret en øget mutationsrate (baseparsubstitution, frameshift-mutationer) ved biologisk relevante koncentrationer af ERr 731®.

Muselymfom-assay
Op til den maksimale anvendelige koncentration of ERr 731® blev der hverken observeret toksiske effekter eller mutationer i thymidin-kinase-locus i L5178Y muselymfomceller.

In vivo mikronucleus test i museknoglemarv 
Efter oral indtagelse af 500-2000 mg ERr 731®/kg kropsvægt, blev der ikke påvist en øget dannelse af mikroknucleus i knoglemarvsceller fra mus.


6.	FARMACEUTISKE OPLYSNINGER

6.1	Hjælpestoffer
Calciumcarbonat
Carnaubavoks
Bivoks hvid
Lactosemonohydrat
Macrogol 
Magnesiumstearat
Methacrylsyre - methylmethacrylat-copolymer (1:1)
Mikrokrystallinsk cellulose
Natriumlaurilsulfat
Povidon 
Saccharose
Talcum
Triethylcitrat

6.2	Uforligeligheder
Ikke relevant.

6.3	Opbevaringstid
3 år

6.4	Særlige opbevaringsforhold
Må ikke opbevares over 30 °C.

6.5	Emballagetype og pakningsstørrelser
Blisterpakninger af aluminium/PVC/PVDC med 30, 50, 60, 90 og 100 enterotabletter i en æske af karton med en indlægsseddel.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ingen særlige forholdsregler.



7.	INDEHAVER AF MARKEDSFØRINGSTILLADELSEN
Dr. Loges + Co. GmbH
Schützenstraße 5
21423 Winsen (Luhe)
Tyskland

8.	MARKEDSFØRINGSTILLADELSESNUMMER (-NUMRE)
76648

9.	DATO FOR FØRSTE MARKEDSFØRINGSTILLADELSE
9. juli 2026

10.	DATO FOR ÆNDRING AF TEKSTEN
-

